Tu Chwith

Cylchgrawn Cymraeg sy'n trafod diwylliant a'r celfyddydau ydy tu chwith.

Mae'r cylchgrawn yn cael ei gyhoeddi ddwywaith y flwyddyn ac mae gan bob rhifyn thema wahanol. Cafwyd rhifynnau'n trafod: Gwreiddiau, Anhysbys, Digidol a'r Eisteddfod Genedlaethol.  Mae'r cylchgrawn yn cynnwys ysgrifennu creadigol a gwreiddiol gan gynnwys erthyglau ac ysgrifau gan awduron profiadol ac awduron newydd a llwyfan i arddangos gwaith celf artistiaid ifanc.

Dechreuwyd y cylchgrawn yn y 1990au cynnar gan Simon Brooks a grŵp o fyfyrwyr yn Aberystwyth gyda'r bwriad o gyhoeddi ysgrifennu radical.Gwefan Tu Chwith  Adalwyd ar 16-01-2011 Bwriad y cylchgrawn yw sicrhau bod lle i ysgrifennu heriol a radical yn y Gymraeg a chynnig llwyfan i bobl ifanc gyhoeddi eu gwaith am y tro cyntaf.

Ers colli grant blynyddol o £6,000 gan y Cyngor Llyfrau yn 2011 mae tu chwith wedi cyhoeddi rhifynnau heb gymorth ariannol.﻿Dileu grant cylchgrawn Cymraeg – ‘cywilyddus’ Golwg360.com 18 Tachwedd 2011 Mae'r cylchgrawn yn ddibynnol ar waith gwirfoddol y golygyddion y Bwrdd Golygyddol a'r cyfranwyr.

Cyhoeddwyd rhifyn olaf tu chwith yn 2014, dan olygyddiaeth Gruffudd Antur ac Elis Dafydd.

Cyfeiriadau

Dolenni allanol
 Gwefan swyddogol tu chwith 

Categori:Beirniadaeth lenyddol Gymraeg
Categori:Cylchgronau Cymraeg Cymru
Categori:Cylchgronau llenyddol
Categori:Llenyddiaeth Cymru yn yr 20fed ganrif
Categori:Llenyddiaeth Cymru yn yr 21ain ganrif